runetrust/blame-folketinget-dk huggingface dataset:
Pia Kjærsgaard (DF), 2011-10-06:
Altså, jeg bliver mere og mere overrasket.
Det er simpelt hen fantastisk.
Det havde jeg faktisk ikke.
Jeg troede, I var bedre.
Trods alt.
Men det er I bare ikke.
Altså, det er dog dybt elendigt, hvad jeg oplever, hold dog op.
Tænk engang.
Altså, det er ikke mig, der trækker tiden, det er ordførerne, der trækker tiden, fordi den her time, jeg står heroppe, bare skal gå.
Men hvad er det dog for nogle spørgsmål, man stiller?
Det var dog helt ufatteligt.
Jeg må sige, at jeg også tror, at man er blevet fortalt, at man nu skal sige til alle, at jeg er fornærmet, og at jeg surmuler.
Sådan opfatter jeg ikke mig selv.
Jeg hørte også, at statsministeren sagde det om hr. Lars Løkke Rasmussen efter åbningstalen: Nå ja, men oppositionen var bare sur og fornærmet.
Jeg oplevede en tidligere statsminister, som gik ud og sagde: Det er fint.
Tilbagetrækningsreformen, som vi lavede, og det med dagpengene gennemfører den nye regering.
Det er da konstruktivt, det er da positivt.
Men man har bare fået at vide, at man nu skal beskylde os for at være surmulende og utilfredse og fornærmede.
Jeg skal hilse mange gange og sige, at det er vi ikke.
Jeg er totalt afslappet.
Det, som jeg bare er overrasket over, er den mangel på kvalitet i spørgsmålene.
Jeg er dybt overrasket.
Jeg troede, det var en lillebitte smule bedre.
Jeg synes, det er dybt pinligt.
Maja Panduro (S), 2011-10-06:
Man har ikke præsteret noget, siger fru Pia Kjærsgaard.
Og det kan jeg godt forstå at fru Pia Kjærsgaard er træt af, og jeg kan godt forstå, at fru Pia Kjærsgaard trænger til at holde lidt fri.
Det er jeg glad for at kunne hjælpe hende med.
Men jeg håber også, at fru Pia Kjærsgaard på et tidspunkt vil komme videre fra den her lidt fornærmethed og surmulen, som vi oplever nu, hvor man står og taler om, at noget er verdenshistorisk, og hvor forfærdeligt det er, og bagefter så må erkende, at nå nej og o.k., måske brugte hr. Anders Fogh Rasmussen, den statsminister, som man selv støttede, egentlig længere tid på det.
Hvis man er ked af, at vi bliver ved med at spørge ind til det, så kunne man jo bare have svaret første gang.
Men jeg er faktisk glad for, at vi nåede det her igennem, og at fru Pia Kjærsgaard nu har erkendt, at der er tale om en arbejdende regering.
Og jeg håber, at fru Pia Kjærsgaard her vil fortælle mig, at hun vil arbejde konstruktivt og ærligt som ny opposition og være repræsentant for borgerlige stemmer, der arbejder.
Pia Kjærsgaard (DF), 2011-10-06:
Altså, jeg må sige, at jeg synes, det er så elendigt, at man bruger sin taletid på at gentage sig selv igen og igen.
Det er helt fantastisk.
Hvis resten af spørgetiden til mig skal gå med det, så fint nok.
Jeg synes da, der må være masser af ting, man i stedet kan komme med, noget politisk, i stedet for bare at gentage og så retfærdiggøre sig selv, for det er jo det, man forsøger.
Man har det skidt med, at jeg og andre står her på Folketingets talerstol, og at der formentlig sidder en masse borgere ude i det ganske land og ikke fatter, at vi ikke skal herind i næste uge, for regeringen har ingenting.
Man er nødt til at komme, når man skal stå her i den mundtlige spørgetid, og jeg håber virkelig, at alle fjernsynsseerne igen vil sidde og kigge, for så sker der noget i Folketinget.
Ellers sker der ikke det fjerneste overhovedet.
Man har ikke forberedt det mindste.
Jeg synes, det er en ynk.
Og så bliver man ved med at gentage, om ikke det var 2 måneder og 5 dage, eller hvor meget det var.
Jamen hvis det er ordførerne fra regeringspartiernes måde at ville gebærde sig på i den næste valgperiode, så bliver det her er en meget, meget nem opgave.
Maja Panduro (S), 2011-10-06:
Nu begynder vi jo så alligevel at få lidt klarhed over det her.
Måske var det efterhånden ved at være tiltrængt, for i hvert fald virker det, som om det begynder at knibe med hukommelsen.
For hvordan kan man på den ene side sige, at nå ja, ja, det er da rigtigt, at der gik 70 dage, og samtidig lige have stået på talerstolen og talt om, at det var verdenshistorisk, at den her regering skulle bruge så helt utrolig lang tid på at fremlægge et regeringsgrundlag.
Man må bare sige, at hvis man mente, at vi skulle videre og i gang med arbejdet, så skulle man have udskrevet valget noget før, sådan som vi var en del der igennem meget lang tid forsøgte at rådgive den daværende statsminister til at gøre.
Nu er vi heldigvis i gang, og jeg vil bare sige, at det at kalde det verdenshistorisk, at vi indtil nu har brugt ganske kort tid, i forhold til hvad den mand, som fru Pia Kjærsgaard selv har rost for at være meget timet og tilrettelagt, og som har et image som en meget timet statsminister, brugte, da er flot, men fru Pia Kjærsgaards hukommelse er altså kommet lidt på plads nu, og fru Pia Kjærsgaard kan altså bekræfte, at der gik helt til året efter, 2 måneder og 2 dage, før statsminister Anders Fogh Rasmussen havde sit regeringsgrundlag på plads.
Pia Kjærsgaard (DF), 2011-10-06:
Der var ikke nogen særlig god opposition på det tidspunkt, det husker jeg faktisk også ret godt.
Jeg kan godt huske det humør, der var hos den daværende opposition.
Den var absolut ikke i besiddelse af det samme humør, som jeg har en opfattelse af der er i den nuværende opposition, overhovedet ikke.
Men jeg kan bare sige, at vi ikke holdt fri.
Vi arbejdede benhårdt fra morgen til aften.
Vi røg lynhurtigt ind i en finanslovaftale, vi fik den lavet, og vi havde valget den 13. november.
Jeg har intet at skamme mig over, ikke på nogen måde.
Jeg er selvfølgelig ærgerlig over, at det ikke er, som det var, men sådan er det nu engang: Vælgerne har talt.
Der var noget med 8.500 stemmer, der skilte rød og blå blok, det var ikke meget.
Hvis valget var faldet en uge efter, tror jeg ikke, at der havde siddet den regering, der sidder.
Sådan er det.
Anne Baastrup (SF), 2011-10-06:
Mit budskab var at få afdækket, hvad det var, der skete, før den daværende regering kom med sin finanslov, halvfjerdsindstyve dage efter at regeringen havde vundet valget.
Det var først på det tidspunkt, man havde styr på, hvad man selv ville i form af konkrete lovforslag.
Resten var opsamlingsarbejde fra Nyrupregeringen, hvor der var frister på, det var direktivforslag osv., der skulle gennemføres, plus at der var en aktiv opposition, der holdt gejsten oppe i Folketinget, med mange spørgsmål og med mange konkrete beslutningsforslag.
Det er bare en beskrivelse af virkeligheden dengang, og det synes jeg fru Pia Kjærsgaard skulle tage alvorligt.
Pia Kjærsgaard (DF), 2011-10-06:
Jamen der er jo ikke noget overraskende eller noget nyt i det.
Vi havde valget den 13. november, vi havde finansloven, og vi havde forslag i Folketingssalen, det er fuldstændig rigtigt.
Jeg tror, der har været redegjort for det, og jeg tror faktisk ikke, man kan uddybe det meget mere end det, der egentlig er blevet gjort.
Anne Baastrup (SF), 2011-10-06:
Jeg er sikker på, at fru Pia Kjærsgaard, efter at have oplevet det her med, hvor det nu var, Solvognen lå henne, er meget optaget af historie.
Jeg har så til forskel fra hr. Kristian Jensen rent faktisk bladret i Folketingets forhandlinger fra det år, hvor den daværende regering overtog magten, og jeg skulle hilse og sige, at de lovforslag, man lavede fra den 7. december og frem, var genfremsættelser eller lovforslag, der var fuldstændig færdigbehandlet af Nyrupregeringen.
Der var intet nyt før efter jul.
Den daværende regering brugte så, fordi oppositionen var parat, lidt tid her i salen på en masse konkrete beslutningsforslag, men først den 1. februar kom der en finanslov.
Det kan godt være, at fru Pia Kjærsgaard er en lille smule træt af, at der ikke sker noget, men sagen er den, at fru Pia Kjærsgaard ikke sidder i forhandlinger nu om udviklingen af de lovforslag, som skal fremsættes.
Det er det, der er karakteristisk ved at sidde i oppositionen, og det burde fru Pia Kjærsgaard med sin lange historiske erfaring her fra Folketinget vide.
Ane Halsboe-Larsen (S), 2011-10-06:
Tak for det.
Jeg vil sige til fru Pia Kjærsgaard, at vi netop har overtaget regeringsmagten i et land, som har tabt næsten 200.000 arbejdspladser, og hvor ungdomsarbejdsløsheden er et af vores allerstørste problemer og udfordringer.
Der er ingen job at søge for de nyuddannede, som vi har bedt om at tage en uddannelse, eller for den metalarbejder, der er blevet ramt af arbejdsløshed.
De initiativer, der har været taget for at gøre op med det her problem, har slået fejl.
Det viser tallene.
Det viser situationen.
Det viser køen af arbejdsløse i vores samfund.
Pia Kjærsgaard (DF), 2011-10-06:
Naturligvis kommer vi til forhandlinger – det siger sig selv.
Og jeg tror godt, at det kan konstateres ganske tørt og sagligt, at Dansk Folkeparti har været meget med, når det har handlet om den økonomiske situation.
Nogle er meget optaget af at sætte det ene over for det andet, men isoleret set må det også siges, at man jo skal tage et ansvar for Danmarks økonomi uanset hvad.
Man kan da ikke bare lade det hele sejle og sige, at det er ligegyldigt, og det må jeg sige at jeg har det fint med.
Jeg har det faktisk ganske godt med, at Dansk Folkeparti har taget et økonomisk ansvar.
Det er vigtigt for ethvert politisk parti at gøre, når der er en krise, der kradser, hvilket man jo mildest talt kan sige at der har været og er, set i lyset af den internationale krise.
Der har vi taget et stort ansvar, og det vil vi da blive ved med at gøre.
Marianne Jelved (RV), 2011-10-06:
Jeg finder ikke, at udlændingeloven er markant ændret af det her.
Pointsystemerne er væk, og alle har været klar over, at vi var fire partier, der var imod det.
Der er en række forhold, som er blevet gjort mere enkle og mere rimelige, og der er en styrkelse af retssikkerheden, og vi får et familiesammenføringsklagenævn osv.
Vi får også styr på indfødsretsprøven, så der bliver åbenhed omkring de regler, der gælder, i stedet for aftaler i lukkede kontorer.
Hvis fru Pia Kjærsgaard kalder det markante lempelser, så fred være med det.
Så vil jeg sige noget om de forhandlinger, der er foregået.
Der har siddet tre partier omkring et bord, og de tre partier har haft en fælles ambition om at sikre en bedre balance, også på det her område, bedre retssikkerhed, bedre gennemskuelighed, og derfor har vi nået et resultat, som alle tre partier står inde for og er glade for.
Pia Kjærsgaard (DF), 2011-10-06:
Det er fru Marianne Jelved eller fru Margrethe Vestager, den nuværende minister, der har været meget, meget aktive i forhold til det regeringsgrundlag, der ligger, og hvor der som sagt nu er en meget, meget markant lempelse af udlændingeloven.
Jeg har været inde på konkrete punkter i min ordførertale også tidligere i dag, men jeg opfatter det jo, som om det er virkelig gammeldags radikal politik, der bliver genindført, som den, vi kendte fra før 2001, til trods for at den nye statsminister hele valgkampen igennem har lovet at fastholde den stramme udlændingepolitik.
Men er det korrekt forstået, at det er et af Det Radikale Venstres meget, meget store fingeraftryk, som De Radikale har fået sat på det her regeringsgrundlag?
Marianne Jelved (RV), 2011-10-06:
Først vil jeg lige skynde mig at sige noget til fru Ellen Trane Nørbys indledning på det første spørgsmål om, at Danmark klarede sig rimelig godt under krisen.
Så bruger fru Ellen Trane Nørby betegnelsen aftalen om dagpengereformen.
Jeg beklager, at Det Radikale Venstre ikke er med i en aftale om dagpengereformen.
Vi bad faktisk om at komme med, men blev afvist, og det beklager jeg i dag, men sådan var det bare.
Så vi stemte for den kendte reform, og den bliver også gennemført, medmindre der sker et jordskælv eller noget andet, som jeg ikke kender til, men det er planen, at den skal gennemføres.
Ellen Trane Nørby (V), 2011-10-06:
Kan jeg tage det som et ja til, at den dagpengereform, der ligger, og som fru Marianne Jelveds parti, Det Radikale Venstre, stemte for, træder i kraft, ligesom det oprindelig var aftalt i aftalen, og at den eneste ændring, der er, så er den her forlængelse på muligvis ½ år?
Jeg kan se, at ordføreren nikker, så det må jeg jo tage som et ja til, at der ikke bliver ændret på ikrafttrædelsestidspunktet.
Det giver mig så anledning til at spørge fru Marianne Jelved, om fru Marianne Jelved og Det Radikale Venstre mener, at det skaber øget vækst og beskæftigelse i Danmark, når det af regeringsgrundlaget fremgår, at man vil hæve skatter og afgifter med 5 mia. kr.
Marianne Jelved (RV), 2011-10-06:
Ja, dagpengereformen står ved magt sådan forstået, at den bliver på en periode på 2 år, forskudt med ½ år.
Ellen Trane Nørby (V), 2011-10-06:
Så kom der lys i mikrofonen.
Jeg vil gerne først kvittere for, at fru Marianne Jelved i sin tale siger, at Danmark har klaret sig rimelig godt igennem i den krise, som vi har stået over for.
Så vil jeg også gerne kvittere for det gode samarbejde, som vi har haft med Det Radikale Venstre, og vi har skabt en stærk reformalliance i dansk politik, hvor vi netop også lægger vægt på, at der gennem reformer skal være råd til, at vi kan tage hånd om de svageste i vores samfund.
En af de reformer, som Det Radikale Venstre også har stemt for, er dagpengereformen.
Der har jeg jo tidligere hørt fru Marianne Jelved sige, at det var vigtigt, at den blev gennemført, som den var.
Derfor vil jeg blot høre, om dagpengereformen står ved magt.
Pia Kjærsgaard (DF), 2011-10-06:
Ja, vi vil gerne være med, og ja, der er en udfordring.
Det er der slet ingen tvivl om.
Der er en økonomisk udfordring; der er en udfordring i forhold til ledigheden.
Der er rigtig mange store udfordringer.
Jeg må så bare sige, at den vækstpakke, som den nye regering fremlagde inden valget, ikke er finansieret.
Så kommer der noget, der er finansieret, synes jeg, det er fint, at vi kigger på det.
Det må bare ikke blive dyrere at være dansker, for så går det den anden vej.
Overskriften skal hele tiden være: Det må ikke blive dyrere at være dansker.
Det vil jeg godt præcisere og understrege over for den regering, som forhåbentlig snart kommer med nogle initiativer.
Ane Halsboe-Larsen (S), 2011-10-06:
Nu vil jeg rent faktisk gerne tale politik med fru Pia Kjærsgaard.
Jeg beder fru Pia Kjærsgaard tage stilling til, at vi har en enorm udfordring med arbejdsløshed, ungdomsarbejdsløshed og med, at vi taber arbejdspladser i vores samfund.
Jeg beder fru Pia Kjærsgaard tage stilling til, om Dansk Folkeparti vil være med til at kickstarte dansk økonomi og vil være med til at tage ansvar for de her mennesker.
Hvad er Dansk Folkepartis bud på det her problem i Danmark?
Pia Kjærsgaard (DF), 2011-10-06:
Det ville være rigtig dejligt.
Det synes jeg helt sikkert.
Det er kun sådan nogle ord, der kommer nu her, også fra fru Ane Halsboe-Larsen.
Det er kun ord.
Vi mangler at se, hvad der kommer.
Vi mangler at se, hvordan det bliver finansieret.
Det er det store, store spørgsmål.
Nu har jeg så hørt på, hvad der skete for 10 år siden.
Det tror jeg at fem-syv spørgsmål er gået på.
Resten af spørgsmålene har gået på, hvordan det var før osv.
Så er det bare, jeg siger: Nu har man chancen, så hvorfor fremlægger man ikke noget?
Det er den nye regering, der skal i aktion nu og fremlægge noget, værsgo.
Jeppe Mikkelsen (RV), 2011-10-06:
Jeg er glad for tilkendegivelsen om, at Dansk Folkeparti også ønsker at søge det brede samarbejde.
Det tegner jo som en frisk start.
Vi vil være åbne og invitere til det brede samarbejde, og på et tidspunkt vil fru Pia Kjærsgaard og Dansk Folkeparti også modtage en invitation til vigtige forhandlinger om dansk økonomi.
Der har jeg så et spørgsmål til fru Pia Kjærsgaard, nemlig om man vil være klar til at deltage i disse forhandlinger, når der ikke nødvendigvis bliver inddraget alle mulige andre emner som f.eks. grænsebomme eller udlændingestramninger.
Pia Kjærsgaard (DF), 2011-10-06:
Ja, jeg husker det, som var det i går, og det er lige før, at jeg fælder en tåre af bare rørelse.
Det var gode tider dengang.
Kristian Jensen (V), 2011-10-06:
Det var prisværdigt klart.
Så vil jeg også lige spørge, om fru Pia Kjærsgaard kan huske den her publikation – nu er det godt nok kun en kopi – der hedder »Regeringens første 100 dage«, og som lå klar, da hr. Anders Fogh Rasmussen holdt sin tale som statsminister første gang i 2001.
Nu har vi hørt en række ordførere fra Socialdemokratiet stille spørgsmål om den daværende regerings lovkatalog i 2001.
Det er typisk ordførere, der ikke var medlem af Folketinget i 2001.
Det var både fru Pia Kjærsgaard og jeg. Jeg vil gerne høre, om fru Pia Kjærsgaard kan bekræfte, at dagen efter hr. Anders Fogh Rasmussens åbningstale, den 5. december 2001, blev der fremsat 12 lovforslag i Folketingssalen.
Det vil sige, at der 15 dage efter valget blev fremsat 12 lovforslag.
Ugen efter, den 12. december, blev der fremsat yderligere lovforslag, sådan at vi havde omkring 32 lovforslag i løbet af de første 8 dage, efter Folketinget startede igen.
Når man kigger på programmet nu, vil man se, at der ikke bliver fremsat lovforslag før på den anden side af efterårsferien.
Er fru Pia Kjærsgaard enig med mig i, at det er urimelig lang tid?
Pia Kjærsgaard (DF), 2011-10-06:
Der er bestemt forskel på, hvordan man definerer begrebet svag.
Og jeg synes egentlig, det er lidt underligt, at det er Radikale Venstre, der stiller det her spørgsmål.
Det er ikke lige, hvad jeg sådan ellers har hørt fra fru Margrethe Vestager, fru Marianne Jelved osv. – altså, sådan er det bare – men man definerer nok tingene lidt forskelligt.
Zenia Stampe (RV), 2011-10-06:
Det tager vi også ansvar for.
Man kan så ærgre sig over, at de her positive vibrationer på det sociale område så ikke gør sig gældende, når det handler om rådighedsbeløbet for samfundets allermest udsatte.
Det er jo også en hovedprioritet for os, men der kan jeg desværre forstå på fru Pia Kjærsgaard og Dansk Folkeparti, at her er man altså ikke med på de svagestes side.
Pia Kjærsgaard (DF), 2011-10-06:
Jamen selvfølgelig; det siger da sig selv.
Det er noget, der er et led i Dansk Folkepartis politik.
Men igen må jeg sige, ligesom jeg gjorde til hr. Jonas Dahl, der rejste nogenlunde det samme spørgsmål – det var så om de psykiatriske patienter – at vi bare venter på at se, hvad det er, regeringen konkret kommer med, altså et lovkatalog, nogle lovforslag, nogle forhandlinger, vi kan tage stilling til.
Det, jeg bare stadig væk må understrege på det kraftigste, er: Finansieringen skal være i orden.
Zenia Stampe (RV), 2011-10-06:
Jeg vil gerne takke fru Pia Kjærsgaard for ordførertalen.
Det er jo ikke mere end en måned siden, at fru Pia Kjærsgaard erklærede sig som ægte socialdemokrat, og det lovede jo rigtig godt for det brede samarbejde med en socialdemokratisk ledet regering, men i dag har piben fået en anden lyd.
Jeg skal også indrømme, at det ikke er alle dele af regeringsgrundlaget, hvor man kan genkende fru Pia Kjærsgaard og Dansk Folkeparti, men der er også områder, hvor Dansk Folkeparti og fru Pia Kjærsgaard må kunne spejle sig selv, f.eks. regeringens mål om at lave en social plan for samfundets mest udsatte.
Jeg vil gerne spørge fru Pia Kjærsgaard, om det er et område, hvor vi kan forvente Dansk Folkepartis konstruktive medvirken.
Jens Joel (S), 2011-10-06:
Mange tak.
Jeg er selvfølgelig ked af, at ordføreren, fru Pia Kjærsgaard, har fundet den lidt skingre oppositionstone frem og bruger det meste af tiden på at diskutere, om den nye regering er i arbejdstøjet.
Det er den selvfølgelig, og vi har lige fået dokumenteret, at der gik 2 måneder og 2 dage, før vi fik et lovprogram.
Sådan var det.
Det skal man nok få lejlighed til, inden vi når så langt.
Jeg ved ikke, om det der med at være ked af det og være i opposition måske skyldes, at man føler sig lidt alene, og at nogle af dem, man har været i regering sammen med de sidste 10 år, er begyndt at løbe meget, meget stærkt fra alt det, man har været sammen om.
Således nævner jeg grænseaftalen, som jo før sommerferien var en fremragende aftale ifølge statsministeren, og som nu ikke længere har noget med Venstre eller De Konservative for den sags skyld at gøre, men som er Dansk Folkepartis ansvar alene.
Jeg vil sige: Har det noget med det at gøre, og føler man sig en lille smule alene som Dansk Folkeparti?
Hvordan er det?
Pia Kjærsgaard (DF), 2011-10-06:
Altså, jeg kommer lige fra en meget hektisk, intensiv valgkamp, hvor jeg, når jeg var ude blandt danskerne, overhovedet ikke følte mig alene – ikke det fjerneste, og det gjaldt samtlige af mine kollegaer i Dansk Folkeparti.
Vi har en god opbakning blandt danskerne, og det er faktisk ret væsentligt.
Så må jeg med hensyn til grænseaftalen sige, at hvis man – og det vil man åbenbart – ikke vil være med til den, så er der et flertal.
Jeg er utrolig ærgerlig over, at man alligevel vil se våbensmuglerier, illegale flygtninge, østeuropæere, der kommer over grænsen, ikke for at gavne Danmark, men for at lave en masse ting i Danmark, som vi ikke kan være tjent med, og at der virkelig vil være enorme problemer fortsat.
Det er jeg ærgerlig over, og det må jeg næsten også tro at statsministeren må være, for jeg kan huske, dengang fru Helle Thorning-Schmidt – og det er så statsministeren – sagde, og jeg citerer: Jeg vil have den gamle grænsekontrol tilbage, som vi havde den for nogle år siden.
Det er vi helt enige om.
Det er altså Dan Jørgensen og den nuværende statsminister.
Dan Jørgensen er europaparlamentarikeren, som havde brugt det meste af sin europaparlamentsvalgkamp på at sige, at han ville have grænsekontrollen tilbage – helst endnu mere lukket og intensiv ifølge hans betragtninger, end den var før.
Nu kan jeg forstå, at ordføreren repræsenterer Det Radikale Venstre.
Altså, der er endnu en gang en opgave for den regering, som ordførerens parti er en del af.
Der er en stor opgave.
Og jeg tror ikke, man skal true med at opsige satspuljeforhandlingerne.
Man skal naturligvis have andre partier med.
Det batter jo ikke – og det er så også til fru Johanne Schmidt-Nielsen og Enhedslisten i øvrigt – hvis Dansk Folkeparti bare sammen med Enhedslisten siger: Det vil vi ikke være med til.
Det bliver det jo ikke opsagt af.
Altså, det er jo de partier, som har indgået forliget, der skal være bag sådan en beslutning.
Jeppe Mikkelsen (RV), 2011-10-06:
Nu er der jo også meget mere at rydde op i i dag, end der var tilbage i 2001, hvorfor det måske er forståeligt, at det tager lidt længere tid.
Jeg vil lige vende tilbage til satspuljeforhandlingerne, selv om fru Pia Kjærsgaard har været inde på det et par gange i løbet af sine besvarelser.
I løbet af valgkampen var Dansk Folkeparti nemlig ude at true med at opsige satspuljeforliget.
Jeg vil gerne understrege, at jeg godt kender til argumenterne bag det, så det er ikke dem, jeg ønsker svar på.
Men jeg vil godt udtrykke ønske om, at der stadig er en bred forligskreds bag satspuljen, og jeg vil derfor gerne spørge fru Pia Kjærsgaard, om Dansk Folkeparti er at finde ved forhandlingsbordet, når forhandlingerne nu går i gang.
Jeg er ny, så jeg skal lige have det skåret ud i pap en gang til.
Pia Kjærsgaard (DF), 2011-10-06:
Jamen vi er meget interesseret i alt, hvad der er socialt godt at gøre.
Jeg skal bare – for at der ikke er nogen, der skal få forhåbninger om, at vi vil være med til hvad som helst – gentage, at finansieringen skal være i orden.
Men begynd med at nedlægge satspuljen.
Det vil være et stort skridt, som vil betyde, at rigtig mange pensionister, hvad enten det så er folkepensionister, førtidspensionister eller andet, kan få 6.000 – 8.000 kr. mere.
Altså, det er dog en god begyndelse, og det vil være populært.
Rasmus Horn Langhoff (S), 2011-10-06:
Skal jeg forstå det på den måde, at ordføreren gerne vil have, at Dansk Folkeparti hjælper regeringen med at bekæmpe fattigdom i Danmark og altså tør at bryde med de andre borgerlige partier.